Publication: Magyar Közlöny
Issue: MK-2009-104 (Year: 2009, Number: 104)
Era: 2004-2010
Section: 
Paragraph Index: 4682

8. rész — Repülőtér üzemeltető szolgálatok Légialkalmassági Kézikönyv (Doc 9760) Veszélyes áruk szállítása során a légijármű fedélzetén bekövetkező események megoldása céljából foganatosítandó intézkedések (Doc 9481) Emberi Tényezők Kiképzési Kézikönyv (Doc 9683) A Földi Jégtelenítés Végrehajtási Kézikönyve (Doc 9640) Üzemeltetés Felügyeleti, Jogosítási és Folyamatos Ellenőrzési Eljárások Kézikönyve (Doc 8335) Az állami személyi jogosítási rendszer létrehozásáról szóló eljárások kézikönyve(DOC 9379) Az Előírt Távközlési Teljesítmény (RCP) Kézikönyve (Doc 9869) Az Előírt Navigációs Teljesítmény (RNP) Kézikönyve (Doc 9613) Üzemeltetési Kézikönyv Elkészítése (Doc 9376) Biztonság Felülvizsgálati Kézikönyv (Doc 9734) A rész – Az Állam Biztonsági Felülvizsgálati Rendszerének létrehozása és irányítása Képzési Kézikönyv (Doc 7192) D-3 rész – Repülésüzemi Tiszt / Szolgálatvezető Körlevelek Útmutató a Nemzetközi Polgári Légiközlekedésről szóló Egyezmény 83. b cikkelyének bevezetéséhez (295. körlevél) Nemzetközi üzemeltetés — Forgószárnyas légijárművek Előszó Történeti háttér A légijármű üzemeltetésre vonatkozó nemzetközi előírásokat és ajánlott gyakorlati eljárásokat a Tanács a Nemzetközi Polgári Légiközlekedési Egyezmény (Chicago 1944) 37. cikkelyének rendelkezései alapján először 1948 december 10-én a nemzetközi kereskedelmi légiszállításra, ezt követően 1968 december 2-án az általános célú légiközlekedésre vonatkozóan fogadta el és foglalta a 6. számú Annex-be. Ezek a nemzetközi előírások és ajánlott gyakorlati eljárások jelenleg a 6. Annex I. és II. részében találhatók; általánosságban ez a két rész a repülőgép üzemeltetéssel foglalkozik és egyértelműen egyik rész sem alkalmazható a helikopterekre, azaz a forgószárnyas légijárművekre. Ezért a forgószárnyas légijárművek üzemeltetésére tekintettel kidolgozták a 6. Annex III. részét is. A forgószárnyas légijárművek részére kifejlesztett repülési adatrögzítőkkel és pilótakabin hangrögzítőkkel először a Balesetmegelőzési Munkacsoport 1979 évi 10/1 ajánlása alapján a Léginavigációs Bizottság foglalkozott. A kidolgozott előírásokat a Tanács 1986. március 14-én fogadta el, 1986. július 27-én léptek érvénybe és 1986. november 20-án váltak alkalmazhatóvá. Ezt követően a forgószárnyas légijárművek üzemeltetésének más területeire vonatkozó átfogó nemzetközi előírások és ajánlott gyakorlati eljárások kerületek kidolgozásra a Helikopter Üzemeltetési Munkacsoport segítségével; ezek az előírások az 1. Módosításba kerültek be, amelyet a Tanács 1990. március 21-én fogadott el. A módosítás 1990. július 30án lépett érvénybe és 1990. november 15-én vált alkalmazhatóvá. Az A. táblázat a vonatkozó fontosabb témakörök felsorolásával és az időpontok megjelölésével mutatja a módosításokat, amely időpontokban azokat a Tanács elfogadta, azok érvénybe léptek illetve alkalmazhatóvá váltak. Alkalmazhatóság A 6. Annex I. és II. részeiben található nemzetközi előírások és ajánlott gyakorlati eljárások — Légijármű üzemeltetés — az egyedileg meghatározottak kivételével a nemzetközi polgári légiközlekedésben üzemeltetett minden repülőgépre vonatkoznak. Ehhez hasonlóan a 6. Annex III. része azokat a nemzetközi előírásokat és ajánlott gyakorlati eljárásokat tartalmazza, amelyek a nemzetközi kereskedelmi légiszállításban valamint az általános célú nemzetközi légiközlekedésben üzemeltetett forgószárnyas légijárművekre vonatkoznak és alkalmazandók. A szerződő államok tevékenysége Az eltérések jelentése Felhívjuk a szerződő államok figyelmét az Egyezmény 38. cikkelyéből adódó azon kötelezettségükre, hogy a szerződő állam értesítse a Szervezetet bármely eltérésről, amely saját országos előírásai és gyakorlata illetve a jelen Annex nemzetközi előírásai és ennek bármely módosítása között van. Felkérjük továbbá a szerződő államokat, hogy az ilyen értesítést terjesszék ki valamennyi olyan eltérésre is, amely a jelen Annex-ben található ajánlott gyakorlati eljárásokat és ezek bármely módosítását érinti, amennyiben ezen eltérések a légiközlekedés biztonsága szempontjából lényegesek. Ezen felül kérjük, hogy a szerződő államok folyamatosan tájékoztassák a Szervezetet bármilyen jövőbeni eltérésről valamint a korábbiakban jelzett eltérés megszűnéséről. A jelen Annex minden egyes módosításának elfogadása után külön az eltérésekről szóló értesítést kérő levelet küldünk majd minden szerződő államnak. A szerződő államok figyelmét felhívjuk a 15. Annex rendelkezéseire, amelynek alapján saját országos szabályaik és gyakorlatuk valamint a vonatkozó ICAO előírások és ajánlott gyakorlati eljárások közötti eltérésekről szóló tájékoztatásaikat az Egyezmény 38. cikkelyében előírt kötelezettségük mellett a Légiforgalmi Tájékoztató Szolgálat útján is tegyék közzé. A tájékoztatások továbbítása és közzététele A jelen Annex-ben ismertetett nemzetközi előírások és ajánlott gyakorlati eljárások alapján biztosított, a légijárművek üzemeltetését érintő létesítmények, szolgálatok és eljárások létrehozását illetve megszüntetését a 15. Annex előírásainak megfelelően jelentsék be. Az Annex részeinek jogállása Az Annex a következő részekből áll, de nem feltétlenül szükséges, hogy minden rész megtalálható legyen minden egyes Annex-ben. Az egyes részek jogállása a következő: 1.— Az Annex anyaga:

Source: https://magyarkozlony.hu/hivatalos-lapok/1f7c6b0e16b4b71a92e5ad24416008bbe2e26aab/dokumentumok/710811d1f7f958a2990684d0cbf918e84f5497e5/letoltes